kardosdrur/scandi-wiki huggingface dataset:
Hermann Tast

Hermann Tast (1490-11. maj 1551) var en slesvigsk reformator i Husum. 

Efter studierne på universitetet i Wittenberg blev han i 1514 præst i sin hjemby Husum. Allerede fra 1522 holdt han sine første lutherske prædikener i byens kirke. 

Hermann Tast kendte sandsynligvis Martin Luther personligt fra universitetet i Wittenberg.

Fra 1540 til 1542 var han superintendent i Slesvig.

Reformatorer
Præster fra Tyskland
Biskopper over Slesvig Stift
Husum
Personer fra Sønderjylland (på tværs af landegrænser)
Axel Erlandson

Axel Erlandson (15. december 1884 – 28. april 1964) var en amerikansk arborist, som specialiserede sig i at lave skulpturer ud af levende træer.

Erlandson var søn af svenske immigranter. Han dyrkede bønner og andre afgrøder i det centrale Californien nær byen Turlock. Der bemærkede han en naturlig podning i hækken, og det satte ham i gang med at forme træer. Han plejede at skabe sin formgivning først på papir og derefter på planten i de bestemte mønstre ved at beskære, pode og bøje den. Det hele begyndte som en hobby for hans egen og familiens fornøjelse.

I 1945 var Erlandsons kone og datter på en tur til Stillehavet i nærheden af Santa Cruz. Der så de folk stå i kø for at få lov til at betale for at se mærkværdigheder som hældende bygninger og synsbedrag. De vendte hjem og lod en tilfældig bemærkning falde om, at Axels træer måske kunne tiltale folk, som ville betale for at få dem at se, hvis de stod ved en meget brugt turistrute. Axel greb straks ideen og købte en stump jord i Scotts Valley, som ligger på vejen mellem Santa Clara Valley og Stillehavskysten. Dér indledte han processen med at få omplantet de bedste af træerne på deres nye levested. Udstillingen "The Tree Circus" åbnede om foråret i 1947.

Ved skabelsen af det berømte "Basket Tree" ("Kurvetræ") plantede Erlandson seks Morbær-Figentræer i en rundkreds, topkappede dem i 30 cm højde og sidepodede dem derefter for at skabe rudermønstret. I de første 2,5 m beholdt han en åbning i toppen, og dette eksemplar er et af Erlandsons mest afbalancerede værker.

Erlandson formede på sine træer i mere end 40 år. Når man spurgte ham, hvordan han fik sine træer til at gro sådan, svarede han ofte: "Jeg taler med dem".

I 1963 solgte Erlandson ejendommen, og han døde det følgende år. De nye ejere, Larry and Peggy Thompson døbte stedet "The Lost World" ("Den tabte verden"). De fik fremstillet store dinosaurer i glasfiber for at tiltrække sig opmærksomhed fra den forbikørende trafik. De lavede en bæk og var i gang med at udvide attraktionen til flere gange dens oprindelige størrelse.
 

Uheldigvis døde Larry Thompson, før man kunne åbne The Lost World. Peggy Thompson skulle opfostre tre små børn, men klarede at holde parken åben med succes i nogle få år. Så forsøgte hun at sælge den, og de nye ejere startede fra bunden. De følgende lejere skiftevis åbnede parken og lukkede den.

I 1985 købte Michael Bonfante, der ejede Nob Hill Foods og en træplanteskole i Gilroy, træerne og omplantede de fleste af dem til sin forlystelsespark, Bonfante Gardens i Gilroy.

I 1995 klargjorde arkitekten Mark Primack, der havde skrevet Erlandsons biografi, én af de døde skulpturer, "The Telephone Booth Tree" ("Telefonbokstræet") til fældning, så den kunne sendes til Baltimore i Maryland og blive udstillet vedvarende på American Visionary Art Museum.

Noter 

 

Personer fra USA
Kunstnere fra USA
DJ Ötzi

Dj Ötzi (født Gerhard Friedle d. 9. januar 1971) er en østrigsk DJ, entertainer og sanger.

DJ Ötzi har indspillet 17 albums, men kun to af dem har fået større succes udenfor de tysksprogede lande. Hans største hits er sangene "Anton aus Tirol" og "Hey Baby", som er en cover af Bruce Channels hit fra 1962.

Familie 
Dj Ötzi (Gerhard Freidle) blev gift med Sonja Kien i 2001. Den 17. september 2002 fik de en datter.

Eksterne henvisninger 
 

Sangere fra Østrig
Dj's fra Østrig
Arvid Andersen

Arvid Andersen (24. juni 1909 på Løvenholt Gods, Them – død 31. oktober 1970 i Nimtofte, lungebetændelse) var en dansk violinist, dirigent, komponist og digter. Han ligger begravet ved Viby Kirke.

Arvid Andersen var søn af højskoleforstander, lærer, forfatter og digter Olaf Andersen & Eline Larsson. På Askov Højskole mødte han i 1936 sin kommende hustru Margit Eleonora Christine von Reib (1915-2013). Sammen fik de 3 døtre: Aino (1937-2020), Elin (1942-2010) og Helle (1949- ).

Arvid Andersen blev uddannet på Det Jyske Musikkonservatorium, og debuterede med et af Carl Nielsens værker med personlig tilladelse fra komponisten. Han var bl.a. elev af violinist og dirigent Emil Telmányi (1892-88) og komponist Thorvald Aagaard, som selv var tidligere elev af Carl Nielsen (1865-1931). 

Studierejser i udlandet til bl.a. Rusland, Tyskland, Finland.
 
I 1937 var han dirigent for Viborg private Orkester, derefter violinist i Aarhus Byorkester - det senere Århus Symfoniorkester - under chefdirigent Thomas Jensen (1898-1963). Arvid Andersen var ofte dirigent for Aarhus Byorkester. 

Fra 1943-1951 var han lærer ved Det Jyske Musikkonservatorium. 

Gæstedirigent ved  i Oslo (Oklahoma! 1960).

Kapelmester og repetitør ved Aarhus Teater.

Musik 
 op. 7 Koncert d-mol for violin og kammerorkester (1944)
 Capriccio (klaver)

Kilde 
Det Virtuelle Musikbibliotek

Eksterne henvisninger 
 Arvid Andersen på Dansk Forfatterleksikon

Komponister fra Danmark
Klassiske komponister fra det 20. århundrede
Dirigenter fra Danmark
Violinister fra Danmark
Digtere fra Danmark
Danskere i 1900-tallet
Dansksprogede forfattere fra Danmark
Adam (drengenavn)

Adam er et drengenavn, som er brugt bl.a. i Bibelen.

Adam er afledt fra hebraisk, hvor det betyder menneske.
Det kan også betyde at være rød og henfører da til den menneskelige hudfarve (europæisk). På assyrisk betyder adamu "at skabe". På hebraisk betyder adamah "jord".

På dansk kendes det fra år 1100 og frem.
Lidt over 2700 danskere hedder Adam ifølge Danmarks Statistik. 

Ordet "adam" betyder på persisk: "Menneske".

Kendte personer med navnet 
 Adam Duvå Hall, radiovært og komiker.
 Helge Adam Møller, politiker. 
 Adam Gottlob Oehlenschläger, digter og forfatter.
 Adam Price, manuskriptforfatter og dramatiker.
 Adam Smith, britisk/skotsk økonom.

Reference 

Drengenavne
Sega Mega Drive

er en 16-bits spillekonsol lavet af Sega i Japan. Kom på markedet i Japan i 1988, i Nordamerika i 1989 og i Europa i 1990. Den blev først lanceret under navnet Sega Genesis i Nordamerika, da Sega på det tidspunkt ikke havde rettighederne til navnet, "Mega Drive" i det område. Den var en konkurrent til Nintendo's Super Nintendo.

Spil 

 Beggar Prince (1996)

Referencer og noter 

Mega Drive
Herning Stadion

Herning Stadion er hjemmebane for atletiklubberne Herning Løbeklub, Herning GF og  Herning Hawks, der er en amerikansk fodboldklub. FC Midtjylland har tidligere spillet kampe på Herning Stadion.

Info 
 Kapacitet: 12.000, heraf 790 overdækkede siddepladser.
 Tilskuerrekkord: 10.033, Herning mod Ikast i 1983.
 Banestørrelse: 102 x 65 m.
 Lysanlæg: 350 lux.

Eksterne henvisninger 

stadions.dk  – Info om Herning Stadion

Fodboldstadioner i Danmark
Atletikstadioner i Danmark
Stadion
Stadion
Skjern Stadion

Skjern Stadion er hjemmebanen for Skjern GF. Det er en del af Skjern Kulturcenter, hvor blandt andet håndboldligaholdet Skjern Håndbold har hjemmebane.

Info 
 Kapacitet: 3.000.
 Tilskuerrekord: 3.000.
 Banestørrelse: 106 x 75 m.
 Lysanlæg: Intet.

Eksterne henvisninger 

stadions.dk  – Info om Skjern Stadion

Fodboldstadioner i Danmark
Stadion
Bygninger, konstruktioner og anlæg i Ringkøbing-Skjern Kommune
Skjern Håndbold

Skjern Håndbold er en dansk håndboldklub fra Skjern i Vestjylland. Klubben blev dannet i 1992. Skjern Håndbold spiller i grønne trøjer og sorte shorts hjemme, og i hvide trøjer og grønne shorts på udebane. Skjern Håndbolds hjemmebane er Skjern Bank Arena.

Historie 
Klubbens førstehold på herresiden skrev sig ind i historiebøgerne, da de i sæsonen 1997/1998 rykkede op fra 1. divisionen, og sæsonen efter 1998/1999 vandt det danske mesterskab. Dette gjorde dem til den første klub nogensinde, der året efter at være rykket op, vinder det danske mesterskab. Samme år vandt de Landspokalturneringen, da de slog FIF i finalen.
Skjern Håndbold er Danmarks eneste herrehåndboldhold som har vundet en europæisk turnering - nemlig Challenge Cuppen, som de vandt to år i træk - i 2001/02 & 2002/03.

Skjern Håndbold er mest kendt for deres herreside, men førsteholdet på damesiden spillede dog i landets næstbedste række frem til sæsonen 2007/08, hvor spillerlicensen blev overdraget til Ringkøbing Håndbold.

Aktuel trup

Spillertruppen 2022/23

Mest profilerede tidligere spillere

Seneste sæsoners placeringer

Damer 
Af damer, der tidligere har spillet for Skjern Håndbold, er bl.a.:
 Trine Troelsen
 Malene Dalgaard
 Marianne Bonde
 Pernille Olesen

Noter

Eksterne henvisninger 
 Klubbens officielle hjemmeside

Håndbold
Klubber, der spiller i Håndboldligaen
Etableret i 1992
Søldarfjørður

Søldarfjørður er en gammel færøsk bygd på den sydlige del af øen Eysturoy og ligger ved fjorden Skálafjørður. Bygden er en del af Runavíkar Kommune. Det vurderes at bygden har været beboet siden Færøerne blev befolket.

I midten af bygden står der et mindesmærke for forliste sømænd.

Sport 
Færøernes eneste taekwondoklub blev etableret i Søldafjørður i maj 2015 af den dengang kun ti-årige dreng, Høgni Kunoy Dávason. Klubben fik straks mange medlemmer, og to år senere havde klubben over 100 aktive medlemmer, der kommer fra Eysturoy, Streymoy og Norðoyggjar, de træner i skolen i Søldarfjørður. Flere af medlemmerne har vundet medaljer i konkurrencer i Danmark. Høgni Kunoy Dávason, der lider af sygdommen cystisk fibrose, blev i oktober 2017 hædret af Færøernes Folkesundhedsråd, Fólkaheilsuráðið, med prisen "Årets dagligdagshelt".

Referencer

Eksterne henvisninger 

 www.faroeislands.dk
 Runavík.fo

Byer på Færøerne
Eysturoy
Memphis (Egypten)

Memphis var en by i oldtidens Egypten. Den var hovedstad i den første nome i Nedre Egypten og i det gamle rige fra grundlæggelsen til omkring år 1300 f.v.t. Ruinerne af Memphis ligger 19 km syd for Kairo på Nilens vestbred, tæt på pyramiderne i Saqqara. Nutidsbyerne Mit Rahina, Dahshur, Saqqara, Abusir, Abu Gorab og Zawyet el'Aryan, syd for Kairo, ligger alle indenfor det, der var Memphis' administrative grænser.

På oldegyptisk var byens navn Ineb Hedj, De Hvide Mure. Navnet Memphis er en græsk forvanskning af navnet på Pepi I's pyramide, Men-nefer, som blev til Menfe på koptisk. I oldtidens egypten var Memphis også kendt som Ankh Tawy, Den Som Binder De To Lande, på grund af dens position tæt ved grænsen mellem Øvre og Nedre Egypten.

Placeringen var ideel politisk set, og sikkert også trafikalt, men ikke byggeteknisk. Herodot fortæller, at det var nødvendigt at bygge en dæmning, for at byen kunne bygges, og at denne dæmning i persertiden var stærkt bevogtet og blev forstærket hvert år, for at byen ikke skulle blive oversvømmet.

Historikeren Manethon, der skrev på græsk, kaldte byen Hi-Ku-P'tah, Stedet for Ptahs Ka. Dette blev på græsk til Aί γυ πτoς (Ai-gy-ptos), som blev til latin AEGYPTVS og dansk Egypten. Ordet koptisk menes også at stamme herfra.

Memphis er grundlagt omkring 3100 f.v.t. Både Hor-Aha og Menes tilskrives æren for grundlæggelsen. Det er muligt, at det er to navne for den samme person. Med omkring 30 000 indbyggere var Memphis verdens største by fra grundlæggelsen til ca. 2250 og igen fra 1557 til 1400.

Under det 6. dynasti nåede Memphis højdepunktet af sin prestige som centrum for Ptahkulten. Den havde en kort nedgangsperiode efter 18. dynasti, hvor Theben havde stærk fremgang. De persiske satrapper genoplivede den, men med grundlæggelsen af Alexandria blev Memphis henvist til en placering som Egyptens næststørste by, en placering den holdt indtil grundlæggelsen af al-Fustat i 641 e.v.t. Derefter blev Memphis mere eller mindre forladt, og byggematerialer blev fjernet for at blive genbrugt. Endnu i det 12. århundrede var det en imponerende ruinby, men snart var der kun lave murrester og spredte sten tilbage.

Resterne af Ptahs og Apis' templer er fundet, såvel som nogle få statuer, heraf to 4 meter høje i alabast forestillende Ramses 2..

Se også 
 Pyramidekomplekset med sfinksen ved Giza

Kilder

Eksterne henvisninger 

Egypten i antikken
Byer i Egypten
Oldtidsbyer
Verdensarvsområder i Afrika
Peter Langdal

Peter Langdal (født 24. marts 1957 i København) er en dansk sceneinstruktør og tidligere teaterchef. Langdal startede sin musiske karriere som kordreng i Københavns Drengekor ved Sankt Annæ Gymnasium og blev efter studier ved Københavns Universitet uddannet fra Statens Teaterskole i 1982. Debuterede på Aveny Teatret og fik året efter engagement på Gladsaxe Teater med Plys og Plastic. Langdal arbejde som teaterchef for Betty Nansen Teatret, sammen med Henrik Hartmann, fra 1992 indtil 2015, da han valgte af forlade selskabet. Peter Langdal har instrueret utallige forestillinger i ind- og udland, hvor han i høj grad eksperimenterer med genrer og teatrale udtryk hvor han er kendetegnet ved sin sammensætning af kontraster ved usædvanlige og overraskende sammenstillinger af former eller koncepter i konventionelle dramatiske stykker.

Peter Langdal har modtaget en lang række priser for sit teaterarbejde.

Instruktør 
 Amadeus, Dramaten, 2013 
 Två herrars tjänare, Dramaten, 2011
Matador (The Musical), Operaen 2007
 Hotel Strindberg, Nationaltheatret, 2005
 Når vi døde vågner, Nationaltheatret, 2002
 Hustruskolan, Dramaten, 2001
 Fruen fra havet, Nationaltheatret, 2000
 Körsbärsträdgården, Dramaten, 1997
 Romeo och Julia, Dramaten, 1991
 Tolvskillingsoperan, Dramaten, 1988
 Jeppe på Berget, Dramaten, 1986
 Efter Brylluppet, Betty Nansen, 2017
 Into the Woods, Heltemus Productions, 2017
 Djævelens Lærling, Heltemus Productions, 2018
 Leonora Christina, Musical, 2019

Referencer

Eksterne henvisninger 
Nationaltheatret: Peter Langdal

Teaterledere fra Danmark
Teaterinstruktører fra Danmark
Kunstnere på finansloven
Personer fra København
Sceneinstruktører fra Danmark
Personer i Kraks Blå Bog
Reumertprisen for årets instruktør
Studenter fra Sankt Annæ Gymnasium
Modtagere af Teaterpokalen
Arne Nielsson

Arne Nielsson (født 11. maj 1962 i Herlev) er en forhenværende dansk kanoroer. Han er uddannet autoelektriker, men besluttede sig tidligt for at satse på kanoroningen.

Karriere 
Arne Nielsson indledte sin karriere som kanoroer i Nybro-Furå kano- og kajakklub. Han var fra begyndelsen ikke spået de store chancer, da han var meget mindre end sine konkurrenter, hvilket ikke er en fordel i netop kanoroning. På trods af de hårde odds blev det til en lang række verdensmesterskaber, en OL-sølvmedalje og 74 danske mesterskaber. I 1996 stoppede Arne Nielsson sin aktive karriere. Størstedelen af sin karriere roede han toerkano sammen med Christian Frederiksen, som han også vandt alle sine VM- og OL-medaljer med.

Arne Nielsson har siden 1996 arbejdet som professionel coach og foredragsholder for primært erhvervs- og idrætsfolk og er uddannet og certificeret kognitiv coach.

Arne Nielsson har to gange modtaget prisen "Årets Inspirator", i henholdsvis 2009 og 2011.

Bøger 
 "Ved du, hvem du er?"
 "Viljen til sejr"
 "Viljen til sejr 2 – Coping"
 "Din teenager skal coaches – ikke opdrages" v/Arne Nielsson, Anni Kirk og Tania Wolf
 "Viljen sidder i hjertet"
 "Motivation og restitution – skab større overskud i hverdagen" v/Arne Nielsson og Henrik Krogh

Eksterne henvisninger 
 
 https://www.arnenielsson.com/

Personer fra Herlev
Kanoroere fra Danmark
Medaljevindere fra Danmark ved sommer-OL 1992
Olympiske sølvmedaljevindere fra Danmark
Vandets Dag

Vandets Dag eller Verdens Vanddag er en FN-temadag der finder sted hvert år d. 22. marts for at sætte fokus på drikkevandet.

Dagen blev først formelt foreslået i Agenda 21 fra FN's konference for miljø og udvikling i Rio de Janeiro i 1992 og derefter vedtaget på FN's generalforsamling samme år. Den er efterfølgende blevet afholdt siden 1993.

Dag
Verdensdage
The Onion Router

Tor er en fri og gratis softwareimplementering af onion routing, en teknik til anonym kommunikation over et datanetværk.

Oprindelig fik Tor-projektet finansiel støtte fra US Naval Research Laboratory, og det fik økonomisk støtte mellem 2004 og november 2005 fra Electronic Frontier Foundation (EFF). Navnet kommer af at Tor var det første netværk af anonymiseringsservere og derfor The Onion routing.

Netværket består af to slags servere. Der er "mellemmænd" (middleman), som krypterer trafikken og sender den videre til andre servere i netværket og "udgangssteder" (exit nodes), der sender trafikken videre til den endelige destination. Al kommunikation går gennem tre tilfældige servere i netværket. Af disse skal en være et udgangssted. Med tre adskilte maskiner sikres det, at ingen kender både afsender og modtager. For hver ny TCP-forbindelse gennem netværket findes nye servere.

Enhver ejer af en exit node kan se med på den trafik der flyder gennem hans node. Så medmindre klienten i forvejen bruger en krypteret protokol som HTTPS, POP3S eller IMAPS, så risikerer man at få sine brugernavne og passwords eksponeret. Så Tor erstatter ikke sund fornuft.

Klientprogrammet til Tor er det samme som serverprogrammet. Det er blot indstillet til kun at fungere som klient. Programmet vil typisk blive brugt sammen med et lokalt proxyserverprogram, som fjerner eventuelle afslørende oplysninger om afsenderen.

Kilder

Eksterne henvisninger 
 EFFs hjemmeside om Tor 

Frie netværksrelaterede programmer
Privatlivsbeskyttelse på internettet
Lange Eng

Lange Eng er et stort bofællesskab i Albertslund vest for København. Det er Danmarks største bofællesskab baseret på ejerboliger, med 54 lejligheder på mellem 72 og 135 m², foruden et stort fælleshus. Bofællesskabet er tegnet af Dorte Mandrup Arkitekter og stod færdigt i 2008.

Bebyggelsen ligger i Albertslund, og er en del af boligområdet Herstedlund bestående af syv boligklynger, der hver er bebygget med forskellige typer boliger hovedsageligt rækkehuse.

Ekstern henvisning
LangeEng.dk

Beboelsesbygninger i Danmark
Kollektiver
Bygninger, konstruktioner og anlæg i Albertslund
Sandholm

Sandholm kan henvise til flere stednavne i Danmark:
 Sandholm - Er et efternavn
 Sandholm Havn - En lille fritidshavn beliggende for enden af Nørhedevej ned til Nissum Fjord.
 Sandholm - Ejerlav og Hovedgård i Blovstrød Sogn, Hørsholm Kommune
 Sandholm (Indslev Sogn) – en bebyggelse i Indslev Sogn, Middelfart Kommune
 Sandholm (Vester Assels Sogn) – en bebyggelse i Vester Assels Sogn, Morsø Kommune
 Sandholm (Ørslev Sogn) – et areal i Ørslev Sogn, Slagelse Kommune
 Sandholme - Areal, f.eks. bakke, pynt, skov, mose i Vadum Sogn, Aalborg Kommune
 Sandholmlejren - en tidligere kaserne, der pt. er Danmarks største asylcenter.
Springfield M1903

Springfield M1903 eller United States Rifle, Caliber .30, Model 1903, er en amerikansk militær repetérriffel der primært blev brugt i den første halvdel af det 20. århundrede.

Den blev indført som militær standardriffel i det amerikanske militær 19. juni 1903, og blev erstattet af den semiautomatiske M1 Garand fra 1936. M1903 så udbredt brug i 1. verdenskrig og 2. verdenskrig, og i nogle få tilfælde i vietnamkrigen. Den blev også brugt som snigskytteriffel med kikkertsigte i 2. verdenskrig, koreakrigen og vietnamkrigen. Den er stadig i brug som civilt skydevåben i det 21. århundrede.

Under 2. verdenskrig var den meget almindelig tidligt i krigen, specielt i stillehavskrigen, og blev langsomt udfaset efterhånden som der kom flere M1 Garand rifler til.

Varianter 
Der var fire hovedvarianter med militære betegnelser, og en række undervarianter:

 M1903 (1903)— Udviklet til .30-03 ammunition. Brugte den originale Type S kolbe.
 M1903 (1905) – ændret bajonettype til moderne knivbajonet Model 1905 og med forbedrede sigtemidler.
 M1903 (1906) – Modificeret igen til den nye M1906 .30-06 ammunition.
 M1903 Mark I (~1918) modificeret til brug med Pedersen aggregat, der gjorde det muligt at skyde semiautomatisk. Den kom dog aldrig i udbredt brug.
 M1903A1 (1930) – kolben blev ændret så den havde pistolgreb.
 M1903A2 (1930'erne – 1940'erne) – version til brug med artilleripjecer.
 M1903A4 (1942) – en M1903A3 modificeret til snigskytteriffel med kikkertsigte og ny kolbe.
 M1903 Bushmaster karabin (1940'erne) – løb og kolbe blev skåret 18 tommer ned til brug i Panama. 4,725 af disse rifler blev fremstillet. Den brugtes som træningsriffel og kom ikke i kamp. Efter 2. verdenskrig blev de fleste smidt i havet, og få findes derfor i dag.

Repetérrifler
Våben fra USA
Ensembleteater

Et ensembleteater er et teater, der baserer sit virke på fastansatte skuespillere. Typisk vil et ensembleteater have en ideologi omkring den kunstneriske værdi af samarbejde, og af at kende hinanden godt. Modsætningen hertil er et teater hvor skuespillerne er ansat som free-lancere, hvor skuespillerne samles til det konkrete projekt, og skilles når forestillingsperioden er forbi.

Et teater der er organiseret som et ensemble har mulighed for at beholde forestillinger i repertoire, og kan dermed blive til et repertoireteater – uden at det nødvendigvis forholder sig sådan.

I Danmark er ensembleteatertanken mest udbredt i børneteatermiljøet, men også blandt voksenteatre findes der ensembleteatre, blandt andet Odin Teatret og Mungo Park. Blandt de større teatre er Aalborg Teater et ensembleteater, i og med at de stort set ikke benytter sig af eksterne skuespiller, hvorimod Det Kongelige Teater dårligt kan kaldes for et ensembleteater, på trods af et antal fastansatte skuespillere. Ensembleteatertraditionen er stærk i blandt andet mellemeuropæisk teater, f.eks i Tyskland, hvor nogen af verdens mest indflydelsesrige teatre i dag fungerer på denne måde, f.eks Schaubühne og Volksbühne. En lang række af teaterhistoriens store personligheder arbejdede i ensembleteatre, blandt andet Shakespeare, Molière og Brecht.

Kultur
Teater
Straffesag

Formålet med en straffesag er at finde ud af, hvorvidt en person, som er mistænkt for at have begået et strafbart forhold, eller som er anmeldt for et sådant forhold, er det rette gerningsmand, og at afgøre om denne, i givet fald, kan/skal straffes eller ej.

En "straffesag" jf. retsplejelovens §835 er begyndt ved indlevering af et anklageskrift mod en sådan person til en by- eller landsret.

En "straffesag" jf. forvaltningslovens §9, stk. 3  (Bestemmelserne i dette kapitel (4) gælder ikke sager om strafferetlig forfølgning af lovovertrædelser, jfr. dog § 18.) uden for retten først er begyndt kun hvis Politiet, som efterforsker forholdet, ved en sådan forfølgning af en lovovertrædelse har sigtet nogen.

I betragtning af at "en anmeldelse af strafbart forhold" er en "anmodning" fra anmelderen til politiet om at finde en gerningsmand til at retsforfølge for overtrædelsen, eller et "tilbud" til Politiet om  (med eller uden efterforskning) at retsforfølge en bestemt person for overtrædelsen, kan modtagelsen af anmeldelsen hos Politiet til behandling, hvis ingen er sigtet, ikke anses som en begyndelse af en "straffesag", men alene en sag som Politiet jf. Forvaltningslovens §2, stk. 1, skal afgøre.

Straffeproces
Juridiske begreber
Jura
Retsvidenskab
Rigspolitiet

Rigspolitiet er Politiets øverste myndighed og har som sådan det overordnede budget- og personalemæssige ansvar for ordensmagten, mens det daglige politiarbejde tilrettelægges i landets politikredse. Organisationen ledes af Rigspolitichefen. 

Rigspolitichefen fører tilsyn med politidirektørernes almindelige tilrettelæggelse af politiets arbejde og kan herom fastsætte almindelige bestemmelser.

Vedkommende er samtidig chef for Rigspolitiets 4 koncernområder og Politiets Efterretningstjeneste. De fire koncernområder er

 Politiområdet
Koncernstyring
Koncern HR - omfatter også Politiskolen
Koncern IT

Samlet beskæftiger Rigspolitiet cirka 14.000 ansatte og har et samlet budget på ca. 8,6 mia. kr.

Kilder

Eksterne henvisninger 
 Rigspolitiets side på politi.dk

Politi i Danmark